**GRAD KRALJEVICA**

**Javni poziv za predlaganje javnih potreba u kulturi Grada Kraljevice za 2026. godinu**

**UPUTE ZA PRIJAVITELJE**

Datum raspisivanja poziva

24.9.2025.

Rok za dostavu prijava

3.11.2025.

u pisarnicu Grada Kraljevice, u zatvorenoj omotnici, neovisno na koji način se dostavljaju (poštom ili osobno) ili elektronskim putem

I. UVOD

Temeljni dokument za raspisivanje i provedbu Javnog poziva za predlaganje javnih potreba u kulturi Grada Kraljevice je Zakon o kulturnim vijećima i financiranju javnih potreba u kulturi („Narodne novine“ broj 83/22).

Sredstva iz proračuna Grada Kraljevice osigurana za financiranje javnih potreba u kulturi namijenjena su potpori programima i projektima, aktivnostima i manifestacijama u kulturi od interesa za Grad Kraljevicu, a dodjeljuju se na temelju provedenog javnog poziva (u daljnjem tekstu: Javni poziv) koji se objavljuje na mrežnim stranicama Grada Kraljevice.

Javnim pozivom definiraju se područja javnih potreba u kulturi, prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe Javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava sukladno Zakonu o kulturnim vijećima i financiranju javnih potreba u kulturi.

**II. PODRUČJA JAVNIH POTREBA I PRIHVATLJIVI PREDLAGATELJI**

Na ovaj Javni poziv mogu se prijaviti udruge, samostalni umjetnici i druge fizičke osobe u sljedećim djelatnostima i područjima:

* rad s djecom i mladima,
* kulturno-umjetnički amaterizam,
* glazbene i glazbeno-scenske umjetnosti,
* dramske i plesne umjetnosti,
* vizualne umjetnosti,
* očuvanje tradicionalnih običaja,
* očuvanje kulturne baštine,
* potpore poticanju književnog stvaralaštva,
* redovna djelatnost udruga u kulturi.

Na ovaj Javni poziv u području redovne djelatnosti udruga u kulturi, mogu se prijaviti udruge koje su dostavile minimalno jednu zasebnu prijavu – prijedlog programa ili projekta.

U obzir za financiranje uzet će se i prijave odgovarajućih programa, projekata, aktivnosti i manifestacija u kulturi, koje pridonose ostvarenju ciljeva, a kojih gore djelatnosti i područja nisu spomenuta.

Programi koji nisu prihvatljivi za financiranje:

- programi koji po svojim temeljnim karakteristikama ne pripadaju u djelatnost i područje kulture,

- programi s manjkavim podatcima i nedovoljnom razradom programskog sadržaja i troškovnika.

Pravo podnošenja prijave programa/projekata imaju udruge, samostalni umjetnici i druge fizičke osobe čiji su ciljevi i djelatnosti usmjereni ka zadovoljenju javnih potreba građana Grada Kraljevice.

Prijavitelji moraju zadovoljiti sljedeće uvjete:

1. djelovati na području Grada Kraljevice u trenutku objave Javnog poziva (datum upisa u odgovarajući nadležni registar/zajednicu ili drugo udruženje)
2. djelovati u nekom od područja djelatnosti navedenih u ovom Javnom pozivu
3. biti upisani u odgovarajući nadležni registar/zajednicu ili drugo udruženje kojim dokazuju svoj status
4. biti upisani u Registar neprofitnih organizacija pri Ministarstvu financija
5. imati usklađen statut s odredbama Zakona o udrugama ili podnesen zahtjev Uredu državne uprave u PGŽ za promjenu podataka u Registru
6. imati uredno ispunjenu obvezu plaćanja doprinosa, poreza te drugih davanja prema državnom proračunu i proračunu Grada Kraljevice i ustanovama čiji je osnivač Grad Kraljevica
7. imati uredno ispunjene obveze iz ranije sklopljenih ugovora o financiranju iz javnih izvora
8. da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe
9. voditi transparentno financijsko poslovanje u skladu sa zakonskim propisima.

Izuzetno, potpore se mogu dodijeliti i korisnicima koji nemaju registrirano sjedište na području Grada Kraljevice ako svojim djelovanjem obuhvaćaju i korisnike s područja Grada Kraljevice te provode programe na području Grada Kraljevice.

Pravo prijave na poziv nemaju:

1. udruge, samostalni umjetnici i druge fizičke osobe koje nisu upisane u odgovarajući nadležni registar/zajednicu ili drugo udruženje kojim dokazuju svoj status
2. udruge, samostalni umjetnici i druge fizičke osobe koje su nenamjenski trošile prethodno dodijeljena sredstva iz Programa javnih potreba Grada Kraljevice
3. udruge, samostalni umjetnici i druge fizičke osobe koje imaju dugovanja prema državnom proračunu, proračunu Grada Kraljevice, ustanovama Grada Kraljevice te drugim javnim tijelima
4. udruge čiji je jedan od osnivača politička stranka.

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju kao i udruge koje nisu upisane u Registar neprofitnih organizacija i Registar udruga RH.

Sredstvima poziva smiju se financirati samo stvarni i prihvatljivi troškovi nastali provođenjem programa/projekta. Prilikom ocjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima smatrat će se isključivo troškovi:

- neophodni za provedbu programa

- navedeni u ukupno predviđenom proračunu programa u prijavnom obrascu

- u skladu sa zahtjevima racionalnog financijskog upravljanja, sukladno načelima ekonomičnosti i učinkovitosti.

Pojedini troškovi navedeni u proračunu programa moraju se temeljiti na realnoj cijeni i/ili procjeni.

Proračun programa mora biti planiran ekonomično i učinkovito, tj. navedeni troškovi moraju biti neophodni za provedbu programa.

Neprihvatljivim troškovima smatraju se:

1. dugovi i stavke za pokrivanje gubitaka ili dugova;
2. dospjele kamate;
3. stavke koje se već financiraju iz javnih izvora;
4. kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
5. gubitci na tečajnim razlikama;
6. zajmovi trećim stranama
7. troškovi koju su nastali prije početka provedbe programa
8. troškovi reprezentacije, hrane i alkoholnih pića i troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje sa gradskom upravom Grada Kraljevice dio tih troškova može priznati kao prihvatljiv trošak);
9. troškovi koju su nastali prije početka provedbe programa i ostali troškovi koji nisu neposredno povezani s provedbom programa ili nisu neophodni za provedbu programa.

**III. PRIORITETI I CILJEVI**

U procesu vrednovanja prijavljenih programa i projekata posebna pozornost bit će posvećena ispunjavanju prioriteta i ciljeva kulturnog razvitka: razina kvalitete i stručna utemeljenost, uključenost lokalne zajednice, ekonomičnost te kontinuitet u djelovanju predlagatelja programa i projekata.

**IV. POSTUPAK DODJELE FINANCIJSKIH SREDSTAVA I OBJAVE REZULTATA**

Stručno povjerenstvo vrednuje i ocjenjuje programe i projekte prijavljene na ovaj Javni poziv slijedeći opće prioritete i ciljeve Javnog poziva kao i specifičnosti svakog područja umjetničkog i kulturnog djelovanja.

Na temelju prijedloga povjerenstva, Gradonačelnik Grada Kraljevice donosi odluku o dodjeli financijskih sredstava s popisom odobrenih i odbijenih programa.

Odluka o dodjeli financijskih sredstava donosi se najkasnije u roku od 90 dana od dana donošenja Proračuna Grada Kraljevice.

Odluka o dodjeli financijskih sredstava s popisom odobrenih i odbijenih programa objavljuje se na mrežnim stranicama Grada Kraljevice.

**V. UVJETI I KRITERIJI ZA DODJELU FINANCIJSKIH SREDSTAVA**

Pri stručnom vrednovanju podnesenih prijava za financiranje javnih potreba u kulturi primjenjuju se sljedeći temeljni kriteriji:

* kvaliteta ponuđenog programa ili projekta,
* značaj programa za očuvanje kulturne baštine i kulturnog identiteta,
* sadržajna inovativnost projekta ili programa,
* ekonomičnost, kontinuitet i održivost projekta ili programa,
* promicanje programa za djecu i mlade,
* udio sufinanciranja ponuđenog programa ili projekta iz drugih izvora financiranja.

**VI. NAČIN I ROKOVI PRIJAVE ZA FINANCIRANJE JAVNIH POTREBA U KULTURI**

Sve prijave moraju biti pisane na obrascima preuzetim s internetske stranice: [www.kraljevica.hr](http://www.kraljevica.hr).

Obrasci natječajne dokumentacije za vrijeme trajanja javnog poziva mogu se preuzeti na [www.kraljevica.hr](http://www.kraljevica.hr) i u Upravnom odjelu za financije, lokalnu samoupravu i EU fondove Grada Kraljevice, Frankopanska 1a, Kraljevica u uredovno radno vrijeme.

Prijava se smatra potpunom ako sadrži:

* u potpunosti ispunjene obrasce prijavnice (opisni obrazac i obrazac financijskog plana)
* svu obveznu popratnu dokumentaciju

Za svaki pojedini program/projekt prijavitelj podnosi zasebnu prijavu s propisanom dokumentacijom.

Prijava sadržava:

- Ispunjen obrazac – „PODACI O PRIJAVITELJU“

- Ispunjen obrazac – „PODACI O PROGRAMU/PROJEKTU“

- Ispunjen obrazac – „FINANCIJSKI PLAN PROGRAMA“ (sadrži financijski plan, odnosno specificirani troškovnik predloženog programa s podacima o ukupnim troškovima programa, iznosu sredstava koji se financiraju iz Proračuna Grada Kraljevice, vlastitih prihoda i drugih izvora).

Uz opisane obrasce dostavlja se sljedeća dokumentacija:

1. Izvadak iz registra – preslika, za udruge: Izvadak (ne stariji od 6 mjeseci od objave javnog poziva) ili preslika Rješenja iz Registra udruga Republike Hrvatske. Izvadak iz Registra može zamijeniti i ispis iz elektronske stranice sa svim podacima udruge u Registru udruga.
2. Potvrda Porezne uprave o nepostojanju duga s osnove plaćanja doprinosa, poreza te drugih davanja prema državnom proračunu, izdanu nakon objave javnog poziva
3. Uvjerenje nadležnog suda, ne starije od šest (6) mjeseci od dana objave javnog poziva, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak
4. Potpisana izjava o nepostojanju dvostrukog financiranja
5. Potpisana izjava o točnosti i istinitosti podataka
6. Potpisana izjava o partnerstvu – ako je primjenjivo

Prijave se podnose u razdoblju od 1. listopada 2025. godine do 3. studenog 2025. godine.

Prijavu je potrebno poslati ili dostaviti u zatvorenoj omotnici u jednom primjerku ako se dostavlja poštom ili osobno. Na vanjskoj strani omotnice obvezno treba navesti:

1. naziv i adresu prijavitelja

2. naznaku "Natječaj za predlaganje javnih potreba u kulturi - ne otvarati".

Prijave se mogu dostaviti poštom ili osobno.

Poštom se prijave dostavljaju na adresu:

Grad Kraljevica, Upravni odjel za financije, lokalnu samoupravu i EU fondove,

Frankopanska 1a, 51262 Kraljevica

Osobno se prijave dostavljaju u pisarnicu Grada Kraljevice na istoj adresi.

Ako se prijava dostavlja elektronskim putem dostavlja se na mail: [paula.vuckovic@kraljevica.hr](mailto:paula.vuckovic@kraljevica.hr)

Prijave koje ne ispunjavaju tražene uvjete sukladno tekstu Javnog poziva i Uputa za predlagatelje, koje nisu dostavljene na odgovarajućim obrascima u navedenom roku, kojima nedostaje neki od obveznih priloga, neće se razmatrati niti uvrstiti u financiranje javnih potreba u kulturi Grada Kraljevice za 2026. godinu.

Sva pitanja vezana uz Javni poziv mogu se postaviti slanjem upita na adresu: [paula.vuckovic@kraljevica.hr](mailto:paula.vuckovic@kraljevica.hr) ili telefonskim putem na broj: 051/282-450

.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, programa, projekta, aktivnosti ili troškova navedenih u prijavi.

**VI. IZMJENE I DOPUNE JAVNOG POZIVA**

U slučaju da se Javni poziv ili natječajna dokumentacija izmijene ili dopune prije krajnjeg roka za predaju prijava, sve izmjene i dopune bit će objavljene na web stranici [www.kraljevica.hr](http://www.kraljevica.hr) najkasnije 7 dana prije isteka roka za dostavu prijava.

U slučaju donošenje izmjena ili dopuna prijaviteljima koji su već predali prijavu po Javnom pozivu bit će dana mogućnost da svoju prijavu po potrebi i u primjerenom roku dopune i/ili izmijene.

Prijavitelji su dužni poštovati sve izmjene ili dopune Javnog poziva.

**VII. POSTUPAK PODNOŠENJA PRIGOVORA**

Prigovor protiv odluke o dodjeli financijskih sredstava podnosi se Gradu Kraljevici sukladno članku 28. Zakona o kulturnim vijećima i financiranju javnih potreba u kulturi.

Datum do kojeg se može podnijeti prigovor objavljuje se zajedno s odlukom o dodjeli financijskih sredstava na mrežnim stranicama Grada Kraljevice.

Grad Kraljevica dužan je odgovoriti na prigovor u roku od 30 dana od dana podnošenja prigovora.

**VII. POSTUPANJE S PRIJAVAMA NAKON PROVEDBE JAVNOG POZIVA**

Svi dokumenti vezani uz prijave za financiranje javnih potreba u kulturi biti će odloženi i čuvani u sukladno posebnom propisu te se ne vraćaju predlagateljima.

**IX. POSTUPAK UGOVORANJA ODOBRENIH SREDSTAVA**

S predlagateljem programa i projekta, kojem su odobrena financijska sredstva na temelju odluke o dodjeli sredstava, Grad Kraljevica sklapa ugovor o financiranju koji dostavlja predlagatelju kao korisniku financijskih sredstava.

Ugovor o financiranju sadrži iznos odobrenih financijskih sredstava za projekt ili program, rokove isplate odobrenih sredstava te obveze davatelja i obveze korisnika financijskih sredstava.

**X. NAČIN KORIŠTENJA ODOBRENIH SREDSTAVA, IZVJEŠTAVANJA TE PRAĆENJA KORIŠTENJA SREDSTAVA**

Odobrena sredstva moraju se koristiti namjenski, uz poštovanje ugovorenih rokova izvršenja programa, projekta ili aktivnosti te ugovorenih rokova dostave završnog izvješća.

Završno programsko i financijsko izvješće izrađuje se na propisanom obrascu izvješća o izvršenom programu u 2026. godini.

Grad Kraljevica zadržava pravo izmjene uvjeta i kriterija utvrđenih ugovorom u slučaju nastupanja izvanrednih okolnosti o čemu će uz obrazloženje pravodobno obavijestiti korisnike sredstava.

Ako korisnik sredstava nenamjenski koristi sredstva, ne izvrši program ili ne podnese propisana izvješća, dužan je vratiti primljena sredstva zajedno sa zakonskim zateznim kamatama obračunatim od dana primitka sredstava.

**XI. POPIS NATJEČAJNE DOKUMENTACIJE**

## Slijedeća natječajna dokumentacija dostupna je na mrežnoj stranici Grada Kraljevice: [www.kraljevica.hr](http://www.kraljevica.hr)

1. Javni poziv
2. Upute za prijavitelje
3. Obrazac: PODACI O PRIJAVITELJU
4. Obrazac: PODACI O PROGRAMU/PROJEKTU
5. Obrazac: FINANCIJSKI PLAN PROGRAMA
6. Obrazac: IZJAVA O TOČNOSTI I ISTINITOSTI PODATAKA
7. Obrazac: PARTNER – ako je primjenjivo
8. Obrazac: DVOSTRUKO FINANCIRANJE
9. Obrazac: OPIS REALIZACIJE PROGRAMA
10. Obrazac: ZAHTJEV ZA ISPLATU SREDSTAVA
11. Obrazac : IZVJEŠTAJ O IZVRŠENJU PROGRAMA –PROR